《和李巽伯春怀》
宋代·刘子翚

山寒古寺清，断续春朝雨。
遥怜远客情，寂寞谁晤语。
平生气轩昂，失意今易与。
有酒即佳晨，无兵皆乐土。
微吟对节物，林静幽花吐，
悠悠念乡邑，耿耿悲豺虎。
知有济时才，从横在谈尘。
功名恐未迟，老翮期更举。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。